**ΧΡΙΣΤΙΑΝΙΚΗ ΑΓΩΓΗ**

**Ερωτήσεις επανάληψης**

**Ερωτήσεις διδάσκουσας κας Μ. Καράμπελια**

1. Η αγωγή, ως συνειδητή ενέργεια, μέσα από ποιες δραστηριότητες επηρεάζει το παιδί και που στοχεύει;
2. Μέσω της αγωγής ποια είναι η επιτακτική ανάγκη, η οποία πρέπει να εσωτερικευθεί;
3. Πώς βοηθάει η αγωγή ως διαγενεαλογική αποστολή τον αναπτυσσόμενο άνθρωπο;
4. Ποια χαρακτηριστικά οφείλει να παρουσιάζει ο σκοπός της αγωγής;
5. Ποιες θεματικές ενότητες καλύπτει η Χριστιανική Αγωγή; Ποια θεωρείτε τη σημαντικότερη και γιατί;
6. Για ποιο λόγο υποστηρίχθηκε ότι η ονοματοθεσία είναι από μόνη της μια δημιουργική πράξη;
7. Ποιο είναι το κυριότερο όνομα του Θεού σύμφωνα με τον Ιωάννη Δαμασκηνό και τι σημαίνει;
8. Γιατί επιλέχθηκε η όγδοη ημέρα από την Εκκλησία για την Ονοματοδοσία των παιδιών;
9. Τι προβλέπει η εγκύκλιος 2627 του 1997 για την Ονοματοδοσία;
10. Με ποια λέξη στην Παλαιά Διαθήκη ορίζεται η υπαρξιακή αποστολή της γυναίκας και τι σημαίνει σύμφωνα με την πατερική θεολογία;
11. Ποια είναι τα κριτήρια για την επιλογή συντρόφου σύμφωνα με τη χριστιανική διδασκαλία;
12. Τι γνωρίζετε για τη διάκριση μεταξύ αμαρτωλών και ασεβών;
13. Για ποιο λόγο το να μην αμύνεται κανείς για την αδικία που έχει υποστεί είναι προτιμότερο σύμφωνα με τον Ισίδωρο Πηλουσιώτη;
14. Για ποιο λόγο οι άνθρωποι δεν πρέπει, επειδή δόθηκε η μετάνοια, να προχωρούν άφοβα στην αμαρτία;
15. Ποια εικόνα μας δίνει ο αββάς Δωρόθεος για να κατανοήσουμε την αλληλεξάρτηση μεταξύ φιλοθεΐας και φιλαδελφίας;
16. Τι σημαίνει ότι η ανθρώπινη ζωή αρχίζει «ἐξ’ ἄκρας συλλήψεως», σύμφωνα με τη χριστιανική ανθρωπολογία;
17. Ποια είναι τα συμπτώματα του μετεκτρωτικού συνδρόμου;
18. Πώς σχολιάζει το νομικό καθεστώς για τις εκτρώσεις ο Κωνσταντίνος Δεσποτόπουλος;

**Ερωτήσεις συνδιδάσκοντος π. Γεωργίου Διαμαντόπουλου**

1. Τι γνωρίζετε για την Κατηχητική δραστηριότητα στους αποστολικούς χρόνους;

2. Τι γνωρίζετε για τον θεσμό των ενηλίκων κατηχουμένων; Ειδικότερα τι γνωρίζετε α) για τους βασικούς λόγους αναγκαιότητας της κατηχητικής διδασκαλίας των επιθυμούντων να εισέλθουν στην Εκκλησία ενηλίκων και β) για τις τάξεις των κατηχουμένων (όροι εισόδου σε αυτές και η σχετική προετοιμασία τους)

3. Τι γνωρίζετε για τις Κατηχητικές Σχολές της Αλεξάνδρειας, Αντιόχειας και Ιεροσολύμων;

4. Τι γνωρίζετε για τα μοναστηριακά σχολεία στη Ρωμαίικη Αυτοκρατορία (Βυζάντιο);

5. Τι γνωρίζετε για τα βασικότερα κατηχητικά έργα στη Ρωμαίικη Αυτοκρατορία (Βυζάντιο); Τι γνωρίζετε για άλλες συγγραφές με στοιχεία κατήχησης (ασκητικές σειρές, χριστιανικές ανθολογίες, πραγματείες με κατηχητικό, δογματικό-ηθικό, αγιολογικό-κατηχητικό, υμνολογικό-διδακτικό περιεχόμενο);

6. Τι γνωρίζετε για την αίτια αρνητικής φόρτισης και αντικατάσταση της ονομασίας του θεσμού: «Κατηχητικά σχολεία» με άλλες παρεμφερείς; Γιατί ο όρος «κατηχητική σύναξη» θεωρείται ως ο πληρέστερα ανταποκρινόμενος όρος στην Κατηχητική και Χριστιανοπαιδαγωγική διακονία της Εκκλησίας;

7. Τι γνωρίζετε για την αυθεντική Παιδεία και τις συνέπειες της σύγχρονης εποχής;

8. Τι γνωρίζετε για τα κύρια αίτια της αποστασιοποίησης των ενηλίκων ως προς την εκκλησιαστική ζωή; Ειδικότερα, τι γνωρίζετε για την φθορά της έννοιας «Εκκλησία» ως αιτία αρνητισμού των μελών Της; Ποια είναι η γενικότερη ευθύνη του κλήρου και των λοιπών εργαζομένων στην Εκκλησία; Πώς η μεταλλαγμένη εικόνα της Εκκλησίας σε εκκοσμικευμένο οργανισμό γίνεται αιτία αποξένωσης από αυτήν των μελών της;

9. Τι γνωρίζετε για τον θεσμό του νηπιοβαπτισμού από τους πρωτοχριστιανικούς χρόνους;

10. Τι γνωρίζετε για την αποστολή και τις υποχρεώσεις του αναδόχου;

11. Τι γνωρίζετε για την ενορία, ως δύναμη ανακαινιστική στο πλαίσιο της σύγχρονης κοινωνίας;

12. Τι γνωρίζετε για την εντός της Εκκλησίας και μάλιστα της ενορίας αγαπητική σχέση, ως προϋπόθεση της Κατηχητικής και Χριστιανοπαιδαγωγικής διακονίας;

13. Ποιες είναι οι τρεις βασικές λειτουργίες του διδακτικού έργου της ενορίας;

14. Ποια είναι η σχέση ενορίας, Κατήχησης, Χριστιανικής Αγωγής και Πνευματικού κέντρου;

15. Ποιος είναι ο ρόλος της οικογένειας στην Ορθόδοξη χριστιανική αγωγή του παιδιού και του εφήβου;

16. Ποιες είναι οι βασικές έννοιες στην Ψυχολογία του S. Freud;

17. Τι γνωρίζετε για τις απόψεις του E. Erikson για τη θρησκευτική εξέλιξη του ανθρώπου;

18. Ποιες είναι οι βαθμίδες της ηθικής κρίσης κατά τον J. Piaget;

19. Τι διδάσκει ο L. Kohlberg για την ηθική εξέλιξη του ανθρώπου;

20. Ποια είναι τα στάδια της πίστης κατά τον J. Fowler;

21. Ποια είναι τα βασικά στοιχεία της θεολογικής προσέγγισης των συγχρόνων μέσων επικοινωνίας;

22. Τι γνωρίζετε για τη γλώσσα ως δυσκολία κατά τη χρήση των συγχρόνων μέσων επικοινωνίας στον χώρο της Κατήχησης;

23. Ποια θα πρέπει να είναι η συνεισφορά της Εκκλησίας απέναντι στις καινοτόμες μορφές επικοινωνίας (διαδίκτυο);

24. Πώς θα μπορούσε να συμβάλλει το ραδιόφωνο και η εκκλησιαστική τηλεόραση στην Κατηχητική διακονία των ενηλίκων;

25. Πώς θα μπορούσε να συμβάλλει το διαδίκτυο στην Κατηχητική διακονία των ενηλίκων;